ଘରର ମୁଖ୍ୟ ଦ୍ୱାରରେ ରଖନ୍ତୁ ଏହି ଜିନିଷ, ମହଲକ୍ଷ୍ମୀଙ୍କ ଆଶିର୍ବାଦରୁ ବଢିବ ଧନ ସମ୍ପତ୍ତି । - Odisha Jagat\nଘରର ମୁଖ୍ୟ ଦ୍ୱାରରେ ରଖନ୍ତୁ ଏହି ଜିନିଷ, ମହଲକ୍ଷ୍ମୀଙ୍କ ଆଶିର୍ବାଦରୁ ବଢିବ ଧନ ସମ୍ପତ୍ତି ।\nପ୍ରତ୍ୟେକ ବ୍ୟକ୍ତିଙ୍କ ଘରେ ସୁଖ ଶାନ୍ତି ରହିବା ଦରକାର ଏବଂ ଆମ ପାଇଁ ଆମ ଘରର ମୁଖ୍ୟ ଦ୍ୱାର ହିଁ ଖୁସିର ଦ୍ୱାର ବୋଲି କୁହାଯାଏ । କାହିଁକି ନା ଯାହା ବି ଖୁସି ଆମ ଜୀବନରେ ବା ଆମ ଘରକୁ ଆସେ, ତାହା ସବୁ ଆମ ଘରର ମୁଖ୍ୟ ଦ୍ବାର ଦେଇ ପ୍ରବେଶ କରି ଥାଏ । ଏହି କାରଣରୁ ଆପଣ ଦେଖୁଥିବେ, ବହୁତ ଲୋକ ନିଜ ଘରର ମୁଖ୍ୟ ଦ୍ବାରକୁ ସବୁବେଳେ ସଫାସୁତୁରା ରଖନ୍ତି । ଯଦି ଆପଣଙ୍କ ଘରକୁ କେହି ସମ୍ପର୍କୀୟ ବା ବନ୍ଧୁ ଆସନ୍ତି; ତେବେ ସେମାନଙ୍କର ନଜର ପ୍ରଥମେ ଆପଣଙ୍କ ମୁଖ୍ୟଦ୍ୱାରରେ ପଡିଥାଏ ପରେ ସେମାନେ ଆପଣଙ୍କ ଘରେ ପ୍ରବେଶ କରନ୍ତି । ଯଦି ଦେବୀ ଦେବତାଙ୍କ କଥା କହିବା, ତା'ହେଲେ ସେମାନେ ମଧ୍ୟ ଘରର ମୁଖ୍ୟ ଦ୍ୱାର ଦେଇ ଘରକୁ ଆସନ୍ତି । ଏମିତ ସ୍ଥିତିରେ ଯଦି ଆପଣଙ୍କ ଘର ମୁଖ୍ୟ ଦ୍ୱାର ଠିକ ନ ଥିବ କିମ୍ବା ସଫାସୁତୁରା ହୋଇନଥିବ; ତେବେ ଦେବୀ ଦେବତା ଆପଣଙ୍କ ଦ୍ୱାରରୁ ହିଁ ଫେରି ଯାଆନ୍ତି ।\nବିଶେଷ କରି ଧନ ପ୍ରଦାୟିନ ଦେବୀ ମାଆ ଲକ୍ଷ୍ମୀ ଯଦି ଆପଣଙ୍କ ଦ୍ୱାରରେ ଆବର୍ଜନା ଦେଖନ୍ତି; ତେବେ ସେ ସେଠାରୁ ଫେରି ଯାଆନ୍ତି । ଏହି ସବୁ କଥାକୁ ଆଖି ଆଗରେ ରଖି ଆଜି ଆମେ ଆପଣଙ୍କୁ ଏହି ପୋଷ୍ଟ ମାଧ୍ୟମରେ ଘରର ମୁଖ୍ୟ ଦ୍ବାରକୁ କିପରି ରଖିଲେ ଆପଣଙ୍କ ଘରେ ଧନ ସମ୍ପତ୍ତି, ସୁଖ ଶାନ୍ତି ଓ ସକରାତ୍ମକ ଉର୍ଜ୍ଜା ଟିଷ୍ଟି ପାରିବ ସେହି ବିଷୟରେ କହିବୁ ? ଆଜି ଆମେ ଏହି ବିଷୟରେ କହିବୁ, ଯଦି ଆପଣ ମୁଖ୍ୟଦ୍ୱାର ସମ୍ବନ୍ଧିତ, ଏହି ବିଶେଷ ଗୁଡିକ ଧ୍ୟାନ ଦିଅନ୍ତି; ତେବେ ଆପଣଙ୍କ ଘରେ ନକାରତ୍ମକ ଉର୍ଜ୍ଜା ପ୍ରବେଶ କରି ପାରିବ ନାହିଁ ଏବଂ ଆପଣଙ୍କ ପରିବାରରେ ସୁଖ ଶାନ୍ତିର ଲହରୀ ସର୍ବଦା ପ୍ରବାହିତ ହେଉଥିବା ।\nଘରର ମୁଖ୍ୟ କବାଟ ସହ ଜଡିତ କିଛି ଗୁରୁତ୍ୱପୂର୍ଣ୍ଣ କଥା :\nଆପଣଙ୍କୁ ସର୍ବପ୍ରଥମେ ଧ୍ୟାନ ଦେବାକୁ ହେବ ଯେ, ଆପଣ ସକାଳୁ ଉଠିଲେ ଘରର ମୁଖ୍ୟ କବାଟକୁ ଖୋଲି ଦିଅନ୍ତୁ ଏବଂ ପୂଜା କାର୍ଯ୍ୟ ସମାପନ ହେବା ପର୍ଯ୍ୟନ୍ତ ଖୋଲା ହିଁ ରଖନ୍ତୁ । ଯେତେବେଳେ ଆପଣ ଘରର ମୁଖ୍ୟ କବାଟ ଖୋଲୁଛନ୍ତି; ଏହାପରେ ଦ୍ୱାରରେ ପାଣି ଛଡା ଦିଅନ୍ତୁ, ସକାଳେ ଦ୍ୱାରରେ ପାଣି ଛଡା ଦେବା ପାଇଁ ରାତିରେ ତମ୍ବା ଢଳରେ ପାଣି ଭରି ଐଶାନ୍ୟ କୋଣ ବା ଦକ୍ଷିଣ-ପଶ୍ଚିମ କୋଣରେ ରଖି ଦିଅନ୍ତୁ । ଆପଣ ଯଦି ପାରିବେ; ତେବେ ଏଥିରେ କିଛି ହଳଦୀ, ଗୁଲାପ ଜଳ କିମ୍ବା କିଛି ଅତର ମିଶେଇ ପାରିବେ ।\nଯଦି ଆପଣ ଆପଣଙ୍କ ଘରର ମୁଖ୍ୟ ଦ୍ୱାରରେ ଧନର ଦେବୀ ମାତା ଲକ୍ଷ୍ମୀଙ୍କର ଫୋଟ ଲଗାନ୍ତି; ତାହା ହେଲେ ଏହା ଅତ୍ୟନ୍ତ ଶୁଭଦାୟକ ହୋଇଥାଏ । ଆପଣ ବାହାରକୁ ଗଲେ ଓ ଆସିଲେ ଏହି ଫୋଟକୁ ଦର୍ଶନ କରନ୍ତୁ ।\nଯଦି ଆପଣ ଆପଣଙ୍କ ଘରର ମୁଖ୍ୟ ଦ୍ୱାରରେ ଘଣ୍ଟି ଲଗାନ୍ତି, ତାହାହେଲେ ଆପଣ ଡ଼ାହାଣପଟେ ଲଗାନ୍ତୁ । କାରଣ ଆପଣ ଯେତେବେଳେ ମଧ୍ୟ ଡୋରବେଲ ବା ଘଣ୍ଟି ବଜେଇବେ ତ ଆପଣ ନିଜ ଡ଼ାହାଣ ହାତକୁ ବ୍ୟବହାର କରିପାରିବେ । ଏହାର ପରିବର୍ତ୍ତେ ଆପଣ ବାମପଟେ ଜୋତାଷ୍ଟାଣ୍ଡ ରଖନ୍ତୁ ।\nଆପଣ ଆପଣଙ୍କ ଘରର ମୁଖ୍ୟ ଦ୍ୱାରରେ କୁମକୁମ୍ ହେଉ ଅବା ଚନ୍ଦନରେ ସ୍ୱସ୍ତିକ କିମ୍ବା ଓଁ ଲେଖନ୍ତୁ, ଏହା ଶୁଭ ହୋଇଥାଏ ।\nଆପଣ ଆପଣଙ୍କ ଘରର ମୁଖ୍ୟ ଦ୍ୱାରବନ୍ଧରେ ଅଶୋକ ପତ୍ର କିମ୍ବା ଆମ୍ବ ପାତ୍ରର ମାଳା ଲଗାନ୍ତୁ । ଯଦି ଆପଣ ମାଳା ମଙ୍ଗଳବାର ଦିନ ଲାଗେଇବେ, ତେବେ ଏହା ଫଳପ୍ରଦ ହୋଇଥାଏ ।\nଆପଣ ଆପଣଙ୍କ ଘରର ମୁଖ୍ୟ ଦ୍ୱାରରେ ତୁଲସୀ ଗଛ ନିଶ୍ଚିତ ଭାବେ ଲଗାନ୍ତୁ । ଯଦି ଆପଣ ତୁଲସୀ ଗଛ ମୁଖ୍ୟ ଦ୍ୱାରରେ ଲାଗନ୍ତି; ତେବେ ଯେତେ ନକାରତ୍ମକ ଉର୍ଜା ଥିବ ସବୁ ନଷ୍ଟ ହୋଇଯିବ ଏବଂ ଆପଣଙ୍କ ଘରକୁ ନକାରତ୍ମକ ଉର୍ଜା ପ୍ରବେଶ କରି ପାରିବ ନାହିଁ । ଯାହାଦ୍ୱାରା ଆପଣଙ୍କ ଘର ସକାରାତ୍ମକ ଉର୍ଜାରେ ପରିପୂର୍ଣ୍ଣ ରହିବ ।\nଆପଣ ଆପଣଙ୍କ ଘରର ମୁଖ୍ୟ ଦ୍ୱାରରେ ସନ୍ଧ୍ୟା ହେଲା ପରେ ଦୁଇଟି ଦୀପ ଜଳାନ୍ତୁ । ଏହା ପରିବର୍ତ୍ତେ ଆପଣ ଲାଇଟ ମଧ୍ୟ ଜଳେଇ ପାରିବେ । ଆମର କହିବାର ଅର୍ଥ ହେଉଛି ଜମା ଅନ୍ଧାର ରଖନ୍ତୁ ନାହିଁ, ଉଜ୍ଜ୍ୱଳ କରି ଦିଅନ୍ତୁ । ଘରର ମୁଖ୍ୟ ଦ୍ୱାରରେ ଅନ୍ଧାର ହେବା ଆଦୌ ଶୁଭ ନୁହେଁ ।\nPrevious ଚାଣକ୍ୟ ନୀତି : ପୁରୁଷ ମାନଙ୍କ ପାଇଁ ଜରୁରୀ ସୂଚନା, ମନୁଷ୍ୟକୁ ସର୍ବଦା ଏହି ତିନୋଟି ଜିନିଷରେ ସନ୍ତୁଷ୍ଟ ରହିବା ଦରକାର !\nNext ଆପଣଙ୍କ ସନ୍ତାନର ଉଜ୍ଜ୍ବଳ ଭବିଷ୍ୟତ ନିମନ୍ତେ ଗୁରୁବାର ଦିନ କରନ୍ତୁ ଏହି ଉପାୟ ।
